XY

zamjenik općinskog državnog odvjetnika u

Općinskom državnom odvjetništvu u XXX

**PROGRAM RADA**

kandidata u postupku imenovanja općinskog državnog odvjetnika

u Općinskom državnom odvjetništvu u XXX

Sadržaj:

1. Uvjeti rada Općinskog državnog odvjetništva u XXX

1.1. Prostor, osnovna sredstva za rad, informatička oprema i dr.

2. Organizacija Ureda općinskog državnog odvjetnika i poslovi državnoodvjetničke uprave

3. Upravljanje ljudskim potencijalima

3.1. Dužnosnici

3.1.1. Utvrđivanje i praćenje prosječne i stvarne opterećenosti zamjenika

3.2. Službenici i namještenici

3.3. Stručno usavršavanje

4. Koordiniranje rada zamjenika, službenika i namještenika

5. Praćenje rezultata i uspješnosti rada Kaznenog i Građansko-upravnog odjela

6. Plan ubrzavanja postupaka i kontinuiranog smanjivanja broja neriješenih predmeta

7. Odnos s policijom, sudovima i drugim državnim tijelima

mjesto, mjesec, godina

**1. UVJETI RADA OPĆINSKOG DRŽAVNOG ODVJETNIŠTVA U XXX**

Općinsko državno odvjetništvo u XXX (u daljnjem tekstu – ODO XXX), ovlašteno je i dužno postupati u kaznenim, građanskim i upravnim predmetima za područje Općinskog suda u XXX, što teritorijalno obuhvaća područje XXX županije. ODO XXX, pored Ureda općinskog državnog odvjetnika, ima Kazneni i Građansko-upravni odjel, te kao ustrojstvene jedinice, Pisarnicu državnoodvjetničke uprave, Kaznenu pisarnicu i Građansko-upravnu pisarnicu. U kaznenim predmetima obavlja poslove dežurstva, a u građanskim i upravnim predmetima zastupa pred upravnim tijelima i stalnim sudskim službama i izvan sjedišta državnog odvjetništva.

Ovim se Programom rada, uzimajući u obzir ove okolnosti, te analizirajući svaku od sedam sljedećih cjelina pojedinačno, predviđaju mjere i aktivnosti, rok njihova izvršavanja, kao i nositelji aktivnosti, s ciljem zakonitog i uspješnog izvršavanja zadaća ODO XXX.

**1.1. Prostor, osnovna sredstva za rad, informatička oprema i službena vozila**

ODO XXX (oba odjela) od 1. rujna 2011. smješteno je u (uglavnom) zadovoljavajućem prostoru u XXX, adresa, broj. Zgrada u kojoj je smješteno u vlasništvu je trgovačkog društva „DDD“ d. d. Zagreb, s kojim je resorno ministarstvo sklopilo ugovor o zakupu, čime su riješeni raniji prostorni problemi, nastali nakon spajanja ranijeg Općinskog državnog odvjetništva u AAA i Općinskog državnog odvjetništva u XXX (1. rujna 2011.). Prostor arhiva ODO XXX smješten je u dvije male prostorije na drugom katu zgrade te poprilično neadekvatan, što zahtijeva kontinuirano izlučivanje arhivske građe. Cijeneći činjenicu da je računovodstvo i otprema pošte, uključujući namještenika koji je vozač i domar, smješteno u prostoriji u kojoj se nalazi ogroman server, zbog potrebe skrbi o zaštiti zdravlja službenika i namještenika na radu, bilo bi dobro zakupiti i prostor u prizemlju iste zgrade, ovisno o mogućnostima.

Stanje informatičke opreme i opremljenost informacijsko-komunikacijskom opremom u ODO XXX samo je djelomično zadovoljavajuće. Naime, osim osobnih računala i po jednog prijenosnog računala za svaki ured u kojemu se nalazi najmanje dva zamjenika državnog odvjetnika, nedostaje barem jedan komplet opreme za snimanje okrivljenika, budući da se postojeći komplet bez redovitog servisa i dostupnih zamjenskih dijelova koristi već desetu godinu za redom, što znači da je maksimalno iskorišten. Svega dva uređaja za pretvaranje govora u tekst, *tzv. speech to text*, premalo su za uredno funkcioniranje službe, s obzirom na potrebe zamjenika državnog odvjetnika i činjenicu da su u kaznenom odjelu ima tek po jedan daktilograf/zapisničar na svaka dva ili tri dužnosnika/referenta. Dužnosnicima bi trebalo omogućiti i kvalitetnije tzv. pametne telefone, uz odgovarajuću količinu mobilnog prometa na raspolaganje mjesečno, kako bi se omogućio što kvalitetniji rad na daljinu, zbog mogućnosti pojave nenadanih događaja. U svjetlu toga, trebalo bi realizirati i mogućnost daljinskog spajanja putem VPN tehnologije na CTS i tako omogućiti zamjenicima/referentima pristup i rad na spisima. Spajanje na mrežu svog radnog mjesta trebalo bi omogućiti i upisničarima, obzirom da se spisi u pretežnom dijelu vode elektronički. Zakup multifunkcionalnih uređaja za ispis, skeniranje i kopiranje, uz njihovo umrežavanje kako bi se svi zaposleni mogli služiti s njima prema potrebi, pokazao se vrlo učinkovitim, stoga treba raditi na pribavljanju novih.

ODO XXX, ima na raspolaganju jedno službeno vozilo marke Opel Hyundai iz 2018., što u redovnim okolnostima slučaja zadovoljava potrebe državnog odvjetništva. Službeno vozilo neophodno je u svakodnevnom radu, zbog službe dežurstva kaznenog odjela, pri čemu je sjedište nadležnog suca istrage u YYY, dakle, prostorno udaljeno od mjesta sjedišta ovog državnog odvjetništva i u drugoj županiji. Uz navedeno, zastupanje pred stalnom službom u AAA, Općinskog suda u XXX i upravnim tijelima izvan sjedišta državnog odvjetništva (O, P, AAA), te pohađanje radionica Pravosudne akademije i drugih pojavnih oblika stručnog usavršavanja zamjenika državnog odvjetnika, savjetnika, vježbenika te službenika u državnom odvjetništvu, iziskuje korištenje službenog vozila, sve s ciljem optimalizacije troškova rada.

**Predviđene mjere i aktivnosti:**

|  |  |  |  |
| --- | --- | --- | --- |
| **Rbr.** | **Opis mjere/aktivnosti** | **Rok (od početka mandata)** | **Nositelj aktivnosti** |
| 1. | Izlučivanje arhivskog gradiva, prema propisima | kontinuirano | općinski državni odvjetnik |
| 2. | Inicijativa Ministarstvu pravosuđa, putem ŽDO YYY, za nabavkom i dodjelom na korištenje:   * opreme za snimanje * po mogućnosti, zakup dodatnog prostora u prizemlju iste zgrade | po potrebi | općinski državni odvjetnik |
| 3. | U okvirima Plana nabave, unajmljivanje dodatnih multifunkcionalnih uređaja za kopiranje, skeniranje i ispis te tzv. pametnih telefona | 1 godina | općinski državni odvjetnik |
| 4. | Praćenje i poticanje uporabe *tzv. speech to text* uređaja u svakodnevnom radu | kontinuirano | općinski državni odvjetnik |

**2. ORGANIZACIJA UREDA OPĆINSKOG DRŽAVNOG ODVJETNIKA I POSLOVI DRŽAVNOODVJETNIČKE UPRAVE**

U Uredu općinskog državnog odvjetnika raspoređena je voditeljica pisarnice državno odvjetničke uprave, viši informatički referent, viši savjetnici i dr. službenici i namještenici.

**Predviđene mjere i aktivnosti:**

|  |  |  |  |
| --- | --- | --- | --- |
| **Rbr.** | **Opis mjere/aktivnosti** | **Rok (od početka mandata)** | **Nositelj aktivnosti** |
|  |  |  |  |
| 1. | Redovito obavještavanje ŽDO YYY dostavom:  - mjesečnih izvješća  - godišnjeg izvješća  - posebnih izvješća  - svih akata državnoodvjetničke uprave | kontinuirano | općinski državni odvjetnik |
| 2. | Redovita oYYYava priopćenja o predmetima od osobitog interesa javnosti na internetskoj stranici [www.dorh.hr](http://www.dorh.hr) | kontinuirano | općinski državni odvjetnik i glasnogovornik |
| 3. | Nadzor nad izvršavanjem obveza sukladno Zakonu o pravu na pristup informacijama, a posebno nad:  - oYYYavom svih izvješća i dokumenata koji se moraju oYYYaviti,  - dostavom svih dokumenata u Središnji katalog službenih dokumenata RH | oYYYava/dostava dokumenata u roku od 6 mjeseci  kontinuirano | općinski državni odvjetnik i službenik za informiranje |
| 4. | Nadzor nad izvršavanjem obveza sukladno Općoj uredbi za zaštitu osobnih podataka, Zakonu o zaštiti fizičkih osoba u vezi s obradom i razmjenom osobnih podataka u svrhe sprječavanja, istraživanja, otkrivanja ili progona kaznenih djela ili izvršavanja kaznenih sankcija i drugih propisa po pitanju zaštite privatnosti | kontinuirano | općinski državni odvjetnik i službenik za zaštitu osobnih podataka |
| 5. | Izvršavanje obveza sukladno Zakonu o javnoj nabavi:  - donošenje i oYYYava općih akata (procedura preuzimanja ugovornih obveza, zaprimanja i plaćanja računa, odluka o korištenju službenih mobitela i vozila i dr.)  - ustrojavanje i javna oYYYava registra ugovora | u roku od jedne godine  nakon toga kontinuirano praćenje | općinski državni odvjetnik i računovodstveni referent |
| 6. | Nadzor nad financijsko-materijalnim računovodstvom:  - praćenje preuzimanja obveza i provođenja postupaka jednostavne i javne nabave  - praćenje troškova službenih mobitela i službenih vozila  - skrb o pravovremenom izvršavanju svih financijskih obveza i dr. | kontinuirano | općinski državni odvjetnik i računovodstveni referent |
| 7. | Izvršavanje obveza sukladno Zakonu o zaštiti na radu:  - izrada procjene rizika  - izrada Pravilnika o zaštiti na radu | u roku od jedne godine  nakon toga kontinuirano praćenje | općinski državni odvjetnik |
| 8. | Izvršavanje obveza sukladno Zakonu o energetskoj učinkovitosti (sustavno gospodarenje energijom i vodom, uz održivu fiskalnu politiku i odgovornost prema korištenju javnog novca | kontinuirano | općinski državni odvjetnik i osoba odgovorna za energetsku učinkovitost |
| 9. | Izvršavanje obveza iz Kolektivnog ugovora za državne službenike i namještenike, a posebno imenovanje i oYYYava podataka o ovlaštenoj osobi od poslodavca za primanje i rješavanje pritužbi vezanih za zaštitu dostojanstva | u roku od tri mjeseca | općinski državni odvjetnik i povjerljivi savjetnik |
| 10. | Izvršavanje obveza iz Etičkog kodeksa državnih službenika, a posebno imenovanje i oYYYava podataka o povjereniku za etiku | u roku od tri mjeseca | općinski državni odvjetnik i povjerenik za etiku |
| 11. | Izvršavanje obveza iz (dužnosničkih i službeničkih) radnih odnosa (godišnji odmori, ocjenjivanje, utvrđivanje prava iz radnog odnosa i dr.) | kontinuirano, u propisanim rokovima | općinski državni odvjetnik i ravnatelj državnoodvjetničke uprave |
| 12. | Izvršavanje drugih poslova državnoodvjetničke uprave propisanih Zakonom o državnom odvjetništvu i Poslovnikom (godišnji raspored poslova, ocjenjivanje dužnosnika i dr.) | u propisanim rokovima | općinski državni odvjetnik |

**3. UPRAVLJANJE LJUDSKIM POTENCIJALIMA**

**3.1. Dužnosnici**

ODO XXX ima sistematizirano 16 dužnosničkih mjesta (15 zamjenika i državni odvjetnik), a u ovom trenutku popunjeno je 9 mjesta zamjenika.

Godišnjim rasporedom poslova u ODO XXX raspoređena su 2 zamjenika općinskog državnog odvjetnika u Građansko-upravnom odjelu, te 6 zamjenika općinskog državnog odvjetnika u Kaznenom odjelu (te državni odvjetnik), a stanje popunjenosti je sljedeće:

|  |  |  |  |  |
| --- | --- | --- | --- | --- |
|  | Državni odvjetnik | Zamjenici | GUO | KO |
| Sistematiziranih mjesta | 1 | 15 | 4 | 11 |
| Popunjeno | 1 | 8 | 2 | 6 |
| Stvarno na radu | 1 | 8 | 2 | 6 |
|  |  |  |  |  |

**3.1.1. Utvrđivanje i praćenje prosječne i stvarne opterećenosti zamjenika**

Uzimajući u obzir posljednje statističke podatke za razdoblje 2017-2017 i važeća Okvirna mjerila, postoji potreba za popunjavanjem sistematiziranih mjesta zamjenika u ODO XXX, koja su upražnjena, budući da bi trebalo biti zaposleno 13 zamjenika prema statističkim podacima o broju predmeta. Uvažavajući činjenicu da je zaposlena jedna viša savjetnica u Kaznenom odjelu ODO XXX i da je od 1. siječnja 2020. na rad primljena i jedna vježbenica, treba dužnu pažnju posvetiti vlastitom kadru, daljnjim usavršavanjem i po mogućnosti, obrazovanjem, radi budućeg imenovanja dužnosnika iz vlastitih redova. Viši savjetnik iz Građansko-upravnog odjela treba biti imenovan na dužnost zamjenika tijekom 2020., a kako je dio staža kao savjetnik i vježbenički staž uglavnom proveo u Kaznenom odjelu, u slučaju potrebe, moguća je preraspodjela unutar državnog odvjetništva, ovisno o potrebama posla i opterećenosti zamjenika.

**Predviđene mjere i aktivnosti:**

|  |  |  |  |
| --- | --- | --- | --- |
| **Rbr.** | **Opis mjere/aktivnosti** | **Rok (od početka mandata)** | **Nositelj aktivnosti** |
| 1. | Inicijativa za dopunu Plana popunjavanja slobodnih mjesta zamjenika državnih odvjetnika u 2021., za jedno mjesto zamjenika.  Inicijativa za raspisivanje oglasa slobodnog mjesta zamjenika državnog odvjetnika. | 1 mjesec  1 mjesec od dopune Plana | općinski državni odvjetnik |
| 2. | Utvrđivanje opterećenosti zamjenika i savjetnika u Kaznenom i Građansko-upravnom odjelu | kontinuirano | općinski državni odvjetnik i voditelji odjela |
| 3. | U slučaju utvrđenog značajnijeg povećanja opterećenosti zamjenika od 01.01.2021.,  a) godišnjim rasporedom poslova rasporediti zamjenike iz jednog odjela u drugi (kao hitnu mjeru). | 1 mjesec | općinski državni odvjetnik |

**3.2. Službenici i namještenici**

Prema Pravilniku o unutarnjem redu, ODO XXX ima predviđena 34 službenička radna mjesta i 2 radna mjesta za namještenike. U pogledu ljudskih resursa, postoje relativne unutarnje rezerve u postojećem službeničkom kadru, koje treba odgovarajuće iskoristiti prilikom donošenja novog godišnjeg rasporeda poslova. Neiskorištene kapacitete treba preraspodijeliti unutar državnog odvjetništva, radi optimalizacije rada i podizanja radne učinkovitosti službenika na pojedinim radnim mjestima. Sukladno propisima i uvjetima rada po pitanju potrebnog broja daktilografa/zapisničara u svakom odjelu, izvršiti preraspodjelu kadra ili zaposliti odgovarajući broj novih službenika, prema mogućnostima. Posebno voditi računa o državnoodvjetničkoj vježbenici, radi zadržavanja u sustavu vlastitog kadra nakon polaganja pravosudnog ispita. Jednako tako, dužnu pozornost treba posvetiti savjetnicima, usklađivanjem njihovog kontinuiranog napretka do mjesta dužnosnika, sve radi stvaranja vlastitog kadra, sposobnog odgovoriti svim zadaćama službe i državnoodvjetničke organizacije. Nemogućnost zapošljavanja stručnog suradnika koji bi pomagao u radu državnim odvjetnicima za mladež osobit je nedostatak, koji datira od 2011. Korištenje usluga centara za socijalnu skrb nije odgovarajuće rješenje. Svakako bi trebalo u predstojećem mandatu novog državnog odvjetnika tražiti odobrenje i zaposliti najmanje dva savjetnika, za svaki odjel po jedan, zbog popunjavanja kadra dužnosnika u slučaju prirodnog odljeva.

**Odobreni broj službenika/popunjeno u veljači 2019.**

|  |  |  |  |  |
| --- | --- | --- | --- | --- |
| Rbr. | Radno mjesto | Odobreno | Zaposleno | U postupku prijema |
| 1. | Tajnik | 1 | 0 | 0 |
| 2. | Viši savjetnik-specijalist | 1 | 0 | 0 |
| 3. | Viši savjetnik | 3 | 2 | 0 |
| 4. | Savjetnik | 5 | 0 | 0 |
| 5. | Vježbenik | 2 | 1 | 0 |
| 6. | Stručni suradnik za mladež | 1 | 0 | 0 |
| 7. | Voditelj pisarnice DO uprave | 1 | 1 | 0 |
| 8. | Administrativni referent (pošta) | 1 | 1 | 0 |
| 9. | Upisničari | 6 | 6 | 0 |
| 10. | Zapisničari/daktilografi | 11 | 6 | 0 |
| 11. | Viši informatički savjetnik | 1 | 1 | 0 |
| 12. | Računovodstveni referent | 1 | 1 | 0 |
| 13. | Namještenici | 2 | 2 | 0 |
|  | **UKUPNO** | **36** | **21** | **0** |

Uočene poteškoće:

- nedostatak stručnog suradnika za mladež

- od sistematiziranog broja savjetnika nije zaposlen niti jedan

- uslijed dulje odsutnosti računovodstvenog referenta zbog ozljede na radu i činjenice da je to jedina zaposlena službenica u računovodstvu, treba zatražiti zamjenu za službenicu privremeno (a dugotrajno) nesposobnu za rad

- referent za prijem i otpremu pošte također često je odsutan zbog bolesti pa ove poslove pokrivaju upisničari i zapisničari, stoga treba izvršiti preraspodjelu poslova u slučaju potrebe

- broj zapisničara/daktilografa nije usklađen sa brojem zamjenika u kaznenom odjelu

**Predviđene mjere i aktivnosti:**

|  |  |  |  |
| --- | --- | --- | --- |
| **Rbr.** | **Opis mjere/aktivnosti** | **Rok (od početka mandata)** | **Nositelj aktivnosti** |
| 1. | Optimalizacija rada na pojedinim radnim mjestima, preraspoređivanjem službenika sukladno stečenom stupnju formalnog obrazovanja i potrebama radnog mjesta | 1 mjesec  dok za to postoji potreba | općinski državni odvjetnik |
| 2. | Raspoređivanje savjetnika po odjelima, sukladno potrebama posla, radi osiguranja kvalitete rada, jednake opterećenosti odjela/zamjenika i kontinuiteta stručnog usavršavanja za potrebe posla | po potrebi | općinski državni odvjetnik |
| 3. | Organiziranje posla na način da službenici budu osposobljeni obavljati poslove više službeničkih radnih mjesta (posebno u Kaznenom i Građansko-upravnom odjelu), kako bi se međusobno mogli zamjenjivati u slučaju potrebe | kontinuirano | općinski državni odvjetnik |
| 4. | Zahtjev Ministarstvu pravosuđa za davanjem odobrenja za prijem u državnu službu jednog službenika na radno mjesto stručnog suradnika | čim se stvore uvjeti | općinski državni odvjetnik |

**3.3. Stručno usavršavanje dužnosnika, savjetnika i službenika**

**Predviđene mjere i aktivnosti:**

|  |  |  |  |
| --- | --- | --- | --- |
| **Rbr.** | **Opis mjere/aktivnosti** | **Rok (od početka mandata)** | **Nositelj aktivnosti** |
| 1. | Uspostava i održavanje elektroničkog sustava evidentiranja svih stručnih usavršavanja po polaznicima | u roku od jedne godine  (uspostava) | općinski državni odvjetnik |
| 2. | Praćenje usavršavanja zamjenika, savjetnika i službenika i skrb o jednakim prilikama za stručno usavršavanje svih | kontinuirano | općinski državni odvjetnik |
| 3. | Obavještavanje polaznika stručnog usavršavanja o sudjelovanju na sjednici kolegija i/ili odjela i dostava materijala zamjenicima i savjetnicima u Odjelu. | kontinuirano | općinski državni odvjetnik |
| 4. | Skrb o stručnom usavršavanju savjetnika kroz rad na raznovrsnim predmetima u Odjelu, kao priprema za polaganje završnog ispita u Državnoj školi za pravosudne dužnosnike | kontinuirano | općinski državni odvjetnik i zamjenici-mentori |
| 5. | Praćenje sudske/upravne prakse (uključujući praksu ESLJP i Suda pravde EU), zakonskih izmjena kao i ujednačenog postupanja zamjenika u svakom odjelu.  Obavještavanje zamjenika i savjetnika na sjednicama Kolegija i Odjela. | kontinuirano, održavanje sjednice odjela najmanje kvartalno | općinski državni odvjetnik i voditelji odjela (kojima pomaže jedan savjetnik) |

**4. KOORDINIRANJE RADA ZAMJENIKA, SLUŽBENIKA I NAMJEŠTENIKA**

**Predviđene mjere i aktivnosti:**

|  |  |  |  |
| --- | --- | --- | --- |
| **Rbr.** | **Opis mjere/aktivnosti** | **Rok (od početka mandata)** | **Nositelj aktivnosti** |
| 1. | Održavanje sjednica Kolegija | najmanje jednom tjedno | općinski državni odvjetnik |
| 2. | Održavanje sjednica Kaznenog i Građansko-upravnog odjela, s posebnim naglaskom na ujednačavanje postupanja zamjenika u Odjelima u istovrsnim predmetima i sl. | najmanje tromjesečno | općinski državni odvjetnik i voditelji odjela |
| 3. | U predmetima s kaznenim i građanskim elementima - koordiniranje nad radom zamjenika iz oba odjela (imovinsko-pravni zahtjevi, oduzimanje imovinske koristi, kaznena djela zaštite okoliša, gospodarstvenog kriminaliteta i sl.) | kontinuirano | općinski državni odvjetnik |
| 4. | Održavanje sastanaka s voditeljima ustrojstvenih jedinica s ciljem utvrđivanja i rješavanja poteškoća u radu i praćenja izvršavanja aktivnosti iz Programa rada | jednom mjesečno | općinski državni odvjetnik |
| 5. | Održavanje sastanaka sa svim službenicima i namještenicima | prema potrebi, a najmanje dvaput godišnje | općinski državni odvjetnik, prvi zamjenik, voditelj državnoodvjetničke pisarnice |
| 6. | Kontinuirano praćenje jednoobraznog, potpunog, ažurnog i pravilnog unošenja podataka u CTS dužnosnika i službenika, rješavanje svih dvojbenih pitanja na sjednicama odjela ili kolegija (po potrebi upućivanje upita DORH-u preko ŽDO YYY) | kontinuirano | općinski državni odvjetnik, voditelji odjela |
| 7. | Poticanje službenika, namještenika i zamjenika na davanje prijedloga za učinkovitijom organizacijom i unapređenjem rada | kontinuirano | općinski državni odvjetnik |
| 8. | Praćenje i poticanje službenika, namještenika i zamjenika da se u međusobnim odnosima i odnosima sa strankama ponašaju poštujući etičke standarde | kontinuirano | općinski državni odvjetnik |

**5. PRAĆENJE REZULTATA I USPJEŠNOSTI RADA KAZNENOG ODJELA I GRAĐANSKO-UPRAVNOG ODJELA**

**Predviđene mjere i aktivnosti**

|  |  |  |  |
| --- | --- | --- | --- |
| **Rbr.** | **Opis mjere/aktivnosti** | **Rok (od početka mandata)** | **Nositelj aktivnosti** |
| 1. | Praćenje statističkih podataka o broju novo zaprimljenih, riješenih i neriješenih predmeta te prezentiranje trendova na sjednici Kolegija. U slučaju negativnih trendova, poduzimanje daljnjih mjera. | kontinuirano / najmanje svaka tri mjeseca na sjednici Kolegija | općinski državni odvjetnik, voditelji odjela |
| 2. | Praćenje rada na neriješenim predmetima starijim od šest mjeseci (praćenjem broja takvih predmeta zbirno i po rješavateljima) i prezentiranje trendova na sjednici Kolegija. | kontinuirano / najmanje svaka tri mjeseca na sjednici Kolegija | općinski državni odvjetnik |
| 3. | Praćenje uspješnosti u zastupanju u predmetima analizom odluka sudova/upravnih tijela u postupcima u kojima ODO nije uspjelo s optužbom/tužbom/zahtjevom i prezentiranje utvrđenog na sjednici Odjela. | kontinuirano / najmanje svaka tri mjeseca na sjednici Odjela | općinski državni odvjetnik, voditelji odjela |
| 4. | O značajnijim primjedbama na rad u pojedinačnim spisima (od ŽDO-a i DORH-a) obavještavati sve zamjenike i savjetnike, te posebno analizirati primjedbe istaknute u pregledima rada, radi otklanjanja nedostataka. | kontinuirano | općinski državni odvjetnik |
| 5. | Praćenje svih složenijih/značajnijih predmeta u radu ODO XXX i obavještavanje Županijskog državnog odvjetništva u YYY. | kontinuirano | općinski državni odvjetnik i zamjenik zadužen za spis |

**6. PLAN UBRZAVANJA POSTUPAKA I KONTINUIRANOG SMANJIVANJA BROJA NERIJEŠENIH PREDMETA**

U ODO XXX nije uočen zabrinjavajući trend rasta broja neriješenih kaznenih predmeta, ali dužnu pažnju treba posvetiti mogućnosti ubrzanja postupka, naročito u dijelu prethodnog kaznenog postupka, konkretno izvida. Kao posebno problematična skupina predmeta izdvajaju se predmeti gospodarskih kaznenih djela skopčanih sa utajom poreza, gdje nerijetko izvidi potraju i više od godine dana. Koordinacija takvih izvida poseban je problem zbog izostanka suradnje porezne uprave i policije, gdje porezna uprava provodi svoje izvide, temeljem naloga državnog odvjetnika ili bez njega, što traje iznimno dugo, da bi potom izostalo obavještavanje policije o utvrđenim elementima kaznenog djela. Naročito se to pokazuje spornim u slučajevima krivotvorenja računa i drugih knjigovodstvenih isprava, koji dio porezna uprava uopće ne obrađuje, jer se koncentrira isključivo na utaju poreza. Policija nastavno po zaprimanju kaznene prijave mora provoditi dodatne izvide i kriminalističko istraživanje da bi utvrdila postojanje osnovane sumnje na počinjenje odgovarajućeg kaznenog djela krivotvorenja, što otežava prethodni kazneni postupak i bitno produžava njegovo trajanje. Potonju skupinu kriminaliteta prati i značajan broj neriješenih predmeta na sudu. U predmetima obiteljskog nasilja treba intenzivirati i koordinirati suradnju policije i centra za socijalnu skrb u pogledu osiguranja smještaja za žrtve, budući da su nerijetko kapaciteti sigurnih kuća nedovoljni za trenutne potrebe. Skrbiti o postupcima opoziva uvjetne osude u slučaju ne izvršavanja posebnih obveza naloženih pravomoćnom sudskom presudom te izvršavanju sigurnosnih mjera. Traženje dokumentacije od ministarstava, državnih uprava i sličnih tijela u građanskim predmetima također je nerijetko skopčano sa brojnim požurnicama i posvemašnjom neažurnosti uprave, što stvara poteškoće u ažurnom i učinkovitom postupanju državnog odvjetništva.

**Predviđene mjere i aktivnosti**

|  |  |  |  |
| --- | --- | --- | --- |
| **Rbr.** | **Opis mjere/aktivnosti** | **Rok (od početka mandata)** | **Nositelj aktivnosti** |
| 1. | Analiza opterećenosti referenta, posebno zbog ustupa predmeta i potrebe stvaranja novih referada, postizanje ujednačenog opterećenja. | Tri mjeseca | voditelji odjela, općinski državni odvjetnik |
| 2. | Utvrđivanje razloga neriješenih predmeta izvan državnog odvjetništva (neučinkoviti izvidi policije, ne dostava zatraženih isprava, ne provođenje naloga za dokazne radnje i sl.).  Poduzimanje mjera:  - radni sastanci s čelnicima državnih tijela,  - obavještavanje čelnika državnih tijela i dr. | Utvrđivanje razloga u roku od tri mjeseca, pa poduzimanje mjera kontinuirano | općinski državni odvjetnik |
| 3. | Utvrđivanje razloga neriješenih predmeta unutar državnog odvjetništva (kadrovski deficit, organizacijski propusti i dr.).  Poduzimanje mjera:  - otklanjanje organizacijskih problema  - nalozi referentima za rješavanje predmeta/poduzimanje radnji u određenom roku i traženje izvješća o poduzetom  - oduzimanje predmeta dodijeljenih u rad pojedinom zamjeniku/referentu kad za to postoje posebni razlozi  - preraspoređivanje zamjenika/savjetnika u drugi odjel i sl. | Utvrđivanje razloga u roku od tri mjeseca, pa poduzimanje mjera kontinuirano | općinski državni odvjetnik |

**7. ODNOS S POLICIJOM, SUDOVIMA I DRUGIM DRŽAVNIM TIJELIMA**

Odnos državnog odvjetništva sa policijom generalno se može ocijeniti kao dobar, ali postoji prostor za napredak u pojedinim segmentima. Policija kao „produžena ruka“ državnog odvjetništva mora poštivati naloge državnog odvjetnika i propisane ili zadane rokove za postupanje. Po pitanju dovođenja uhićenika u pritvorsku policijsku jedinicu, neophodno je da policijski službenici poštuju naloge državnog odvjetnika, u skladu sa posebnim procesnim zakonom. Državni odvjetnik je *dominus litis* prethodnog kaznenog postupka, a u tzv. pritvorskim predmetima, isključivo državni odvjetnik ima zakonsku ovlast procijeniti da li postoje razlozi za istražni zatvor i donijeti odluku o postavljanju odgovarajućeg zahtjeva prema nadležnom sudu. Neprihvatljivo je da policija svojevoljno predaje uhićenike pritvorskom nadzorniku bez konzultacija sa državnim odvjetnikom, zbog vlastite ocjene da uhićeniku treba odrediti mjere opreza. Po pitanju odnosa sa sudom treba poraditi na većem uvažavanju institucije državnog odvjetništva, kao samostalnog i neovisnog pravosudnog tijela, ovlaštenog i dužnog progoniti, u javnom interesu, počinitelje kaznenih djela i drugih kažnjivih ponašanja. Formalno označavanje državnog odvjetništva kao puke stranke u postupku, profesionalno i etički, nije prihvatljivo. Naspram drugih državnih tijela državno odvjetništvo mora nastupati sa autoritetom što mu je pridan po ustavnim i zakonskim odrednicama.

**Predviđene mjere i aktivnosti**

|  |  |  |  |
| --- | --- | --- | --- |
| **Rbr.** | **Opis mjere/aktivnosti** | **Rok (od početka mandata)** | **Nositelj aktivnosti** |
| 1. | Održavanje radnih sastanaka sa Službom kriminalističke policije Policijske uprave Virovitičko-podravske , radi koordiniranja postupanja u predmetima iz nadležnosti Kaznenog odjela, prema potrebi i u koordinaciji s Županijskim državnim odvjetništvom u YYY, a posebno u odnosu na:  - rad na predmetima gospodarskog kriminaliteta (ubrzavanje izvida i koordinacija policije i porezne uprave tijekom izvida i kriminalističkog istraživanja)  - rad na predmetima na štetu djece i maloljetnika  - predajom uhićenika pritvorskom nadzorniku | najmanje jednom u tri mjeseca i po potrebi | općinski državni odvjetnik i voditelj odjela |
| 2. | Održavanje radnih sastanaka s radnicima Centra za socijalnu skrb, policijskim službenicima i rukovoditeljima policijskih postaja, probacijskim službenicima i dr., vezano uz koordiniranje postupanja u predmetima maloljetničke delinkvencije i kaznenih djela na štetu djece i mladeži | Najmanje jednom u šest mjeseci | općinski državni odvjetnik, voditelj odjela |
| 3. | Održavanje sastanaka s čelnicima upravnih tijela, voditeljima zemljišno-knjižnog odjela nadležnih sudova i dr., radi koordiniranja rada | Prema potrebi | općinski državni odvjetnik i voditelj odjela |
| 4. | Održavanje sastanaka s čelnicima državnih tijela u predmetima radnih sporova (*tzv. „masovke“*), radi utvrđivanja svih činjenica i obavještavanja o tome nadređenih državnih odvjetništava te eventualnog uključivanja u spor kao umješača | prema potrebi | općinski državni odvjetnik i voditelj odjela |
| 5. | Održavanje sastanaka s predsjednikom Općinskog suda u XXX, odnosno čelnicima upravnih/državnih tijela | prema potrebi | općinski državni odvjetnik i voditelji odjela |